# Facebook

Facebook je považovaný za celosvetový fenomén, ktorý svojou masovosťou ovládol internet. Túto hypotézu potvrdzujú aj štatistické údaje – **viac ako 40 miliónov ľudí** na celom svete sa pripája na stránku Facebooku každý deň, aby sa spojilo so svojimi priateľmi a dozvedeli sa o nich nové informácie.
 S viac než miliardou používateľov mesačne je tak zrealizovaných viac ako 10,3 bilióna spojení. Zaujímavosťou je, že FB je zadarmo aj pre organizácie a verejne známe osoby, ktoré prostredníctvom tejto sociálnej siete nadväzujú kontakt s verejnosťou.

**Fanpage**

[](http://www.cookbook.sk/wp-content/uploads/2011/01/facebook-fan-page-icon.png)Fanpage je možné charakterizovať ako spojovaciu stránku medzi fanúšikmi a firmou či fanúšikmi a produktmi. Fanúšikovia svojim pridaním sa k funpage a participácii na nej vyjadrujú sympatie s daným obsahom stránky.

**Prečo sa rozhodnúť pre fanpage?**

Pre vás ako zriaďovateľa fanpage nie sú známe žiadne obmedzenia v počte, to znamená, že ich môžete mať pokojne viacero.
Za jednu z najdôležitejších výhod môžeme považovať **indexovanie fanpages cez vyhľadávače**. Fanpage je zároveň viditeľná aj pre používateľov, ktorí nie sú registrovaní.

Ak hovoríme o výhodách fanpage, musíme spomenúť, že môžete mať **akýkoľvek počet fanúšikov**, ktorým zároveň môžete **naraz posielať správy**.

## Aplikácie a funkcie

* Publisher – na zabezpečovanie toho, aby sa užívatelia dozvedeli vždy a včas o aktualizácii nového obsahu
* Možnosť napísať alebo importovať poznámky a následne ich zdieľať s publikom v podobe priateľov a známych
* Možnosť uverejňovať fotografie a videá z akcií, podujatí a stretnutí
* Možnosť pridať aplikácie, ktoré vylepšujú fungovanie a prácu so stránkou
* Vytvorenie diskusií za účelom získania spätnej väzby od používateľov a zisk nových nápadov (napr. aj využitie pripomienok)
* Vytvorenie skupín z dôvodu spájania ľudí s podobným okruhom záujmov, aby mohli medzi sebou komunikovať
* Vytvoriť udalosti, získať potvrdenie (ne)účasti a rozšíriť základňu fanúšikov

## Šírenie správ

Facebook umožňuje podeliť sa o svoje myšlienky, pocity a skúsenosti na sieti, ktorá spája užívateľov s ich priateľmi a umožňuje tak komunikáciu medzi ľuďmi a **zdieľanie rôznych informácií** expresným a efektívnym spôsobom.

## Masová distribúcia

FB umožňuje získať okamžitý prístup k publiku, a to prostredníctvom aktualizácií cez News Feed. Updaty stránky je tak možné cielene zverejňovať a oboznamovať s nimi svojich priateľov/fanúšikov. Prepojením Facebooku so stránkou môžu ľudia zdieľať a distribuovať svoje aktivity (uskutočňované na web stránke) medzi priateľmi. „Zdieľanie“ je preto základným pojmom – netýka sa len zdieľania aktivít, ale aj obsahu, fotografií, videí či odkazov alebo osobných statusov.

Facebook fan stránka

## Comment Box (políčko pre umiestnenie komentárov)

Vďaka Comment Boxu môžu užívatelia komentovať obsah stránky, prípadne fotografie alebo pridané videá (priamo na stránke). Okrem toho majú možnosť zdieľať svoje komentáre aj v rámci vlastného FB profilu.

Týmto sa získava **veľmi cenná spätná väzba** od používateľov/potenciálnych zákazníkov a takisto **dochádza k šíreniu informácií** o firme a k celkovej propagácii stránky (ak ju niekto komentuje a uverejní to na svojej nástenke, uvidia to jeho priatelia, ktorí následne môžu navštíviť danú stránku a uskutočniť registráciu/objednávku; priatelia tiež môžu dodatočne okomentovať už zverejnený názor a ten sa zobrazí ich ďalším priateľom).

## Like Button („Páči sa mi“)

Tlačidlo „Páči sa mi“ umožňuje používateľom označiť stránku za zaujímavú, pričom sa táto aktivita zobrazí aj medzi News Feed užívateľových priateľov.

Zdroje:

http://www.cookbook.sk/facebook-pages-stranky

http://www.cookbook.sk/rozdiely-medzi-fanpage-a%C2%A0skupinou